Την τιμή να φιλοξενήσει (και την ελπίδα να αποκλείσει) μια θρυλική μορφή του ποδοσφαίρου θα έχει ο Ατρόμητος.



Μετά την κλήρωση για τον β’ προκριματικό γύρο του Europa League οι Περιστεριώτες θα κληθούν να αντιμετωπίσουν τη Ντιναμό Μπρεστ, πρόεδρος της οποίας έχει αναλάβει ο Ντιέγκο Μαραντόνα!



Το πρώτο παιχνίδι θα γίνει στις 26 Ιουλίου στη Λευκορωσία, ενώ ο Αργεντινός θρύλος και η ομάδα του θα βρεθούν στο Περιστέρι για τη ρεβάνς στις 2 Αυγούστου.



Εφόσον ο Ατρόμητος ξεπεράσει το εμπόδιο της Ντιναμό (στην οποία αγωνίζεται και ο Έλληνας αμυντικός Γιάννης Κάργας) θα βρεθεί στον γ’ προκριματικό γύρο της διοργάνωσης, όπου κατά πάσα πιθανότητα θα είναι στους ανίσχυρους.